Jablkovo-mrkvové muffiny z celozrnnej múky
ingrediencie
postup
Rúru dáme vyhriať na 175°C a formu na mafiny vystelieme košíčkami. Ak nemáme formu spojíme vždy aspoň dva košíčky a uložíme ich na plech.
Vo väčšej mise zmiešame múku, sódu bikarbónu, mletú škoricu, muškátový oriešok, zázvor a štipku soli. Do stredu urobíme jamku a pridáme do nej rozpustené maslo, med, vajíčko, vanilkový extrakt a jablkový kompót. Zo všetkých surovín vymiešame cesto, do ktorého zľahka vmiešame nastrúhanú mrkvu.
Hotovým cestom rovnomerne naplníme papierové košíčky na mafiny. Vložíme ich do vyhriatej rúry a pečieme približne 18 minút. Mafiny po upečení necháme pred jedením úplne vychladnúť.